

KLASA:003-05/12-01/02

URBROJ:2158/80-01-12-01

Osijek, 30. siječnja 2012.

Na temelju članka 4. stavka 3. Zakona o pravu na pristup informacijama (NN 172/03, 144/10, 37/11 i 77/11) i članka 25. stavka 3. Statuta Elektrotehničkog fakulteta Osijek - pročišćeni tekst, dekan Elektrotehničkog fakulteta Osijek donio je sljedeću

**ODLUKU**

**o ustrojavanju Kataloga informacija**

**I.**

Ovom se odlukom ustrojava Katalog informacija koje posjeduje, kojima raspolaže ili koje nadzire Elektrotehnički fakultet Osijek, a u cilju ostvarivanja prava na pristup informacijama u smislu Zakona o pravu na pristup informacijama.

**II.**

Katalog informacija sadrži pregled informacija s opisom sadržaja, namjenom, načinom davanja i vremenom ostvarivanja prava na pristup informacijama iz djelokruga Elektrotehničkog fakulteta Osijek.

**III.**

Informacije iz Kataloga informacija Elektrotehničkog fakulteta Osijek redovito, u skladu s dinamikom prikupljanja podataka i pripreme informacija, objavljuje na svojoj internetskoj stranici [www.etfos.hr](http://www.etfos.hr) u cilju informiranja stručne i šire javnosti o pitanjima iz svog djelokruga.

Pregled informacija podrazumijeva one informacije kojima Elektrotehnički fakultet Osijek raspolaže u određenom trenutku.

**IV.**

Način ostvarivanja prava na pristup informacijama utvrđen je u Katalogu informacija Elektrotehnički fakulteta Osijek.

Pri ostvarivanju prava na pristup informacijama Fakultet od korisnika prava na informaciju ima pravo tražiti naknadu stvarnih materijalnih troškova sukladno Kriterijima za određivanje visine naknade iz članka 19. stavka 2. Zakona o pravu na pristup informacijama (NN 38/11).

**V.**

Naknade iz točke IV. ove Odluke uplaćuju se na žiro-račun Elektrotehničkog fakulteta Osijek broj 2590001-1100016777 kod Hrvatska poštanska banka, Zagreb, uz naznaku svrhe doznake (naknada za uslugu pristupa informacijama).

**VI.**

Ova Odluka stupa na snagu danom donošenja.

D e k a n :

Prof. dr. sc. Radoslav Galić

Dostavlja se:

1. Službeniku za informiranje
2. Internetskoj stranici Fakulteta
3. Arhiva